E buelo a origina na Aeropuerto Hato na Kòrsou ku destinashon Aeropuerto Flamingo na isla hermana Boneiru. E avion a lanta for di Kòrsou 09:48 ku un tempu di yegada di 10:13 na Boneiru. Aproksimadamente 10 minut despues di salida e motor na banda rèks di e avion a stop di funshona durante di buelo. E pilot, Robert Mansell, a opta pa kontinua e buelo pa Boneiru riba e motor restante i na aproksimadamente 44 kilometer (24 mia nautiko) wèst di Boneiru, e piloto a tuma kontakto ku Flamingo Tower i a informa e operador ku e ta bulando riba un solo motor. Komo konsekuensia di e fayo di motor e avion a kuminsa perde altura di mas o menos 60 meter pa minut te na momentu ku el a hasi impakto ku awa na un posishon di aproksimadamente 930 meter (0.5 mia nautiko) zuid di Klein Bonaire i 5.6 kilometer (3 mia nautiko) west di e isla di Boneiru den orario di 10:17.